Tolong jelaskan mengenai Abdul Khalid dipecat parti dari Krisis politik Selangor 2013-2014 dalam bahasa melayu

Pada 9 Ogos 2014, Menteri Besar Abdul Khalid dipecat daripada PKR sebagai ahli seumur hidup berkuatkuasa serta merta. Keputusan itu dibuat kerana Mesyuarat Pimpinan Pusat parti mendapati beliau mengingkari arahan parti untuk meletak jawatan dan memberi laluan kepada Wan Azizah. Dengan itu, negeri Selangor kini diterajui oleh seorang ADUN bebas.

Abdul Khalid menyatakan beliau menerima keputusan parti membatalkan keahliannya walaupun dianggapnya salah dan cacat daripada segi undang-undang. Beliau akan terus berkhidmat sebagai Menteri Besar sehingga isu ini diselesaikan mengikut peruntukan undang-undang. Sultan Selangor, Sultan Sharafuddin Idris Shah turut memperkenan beliau terus menjalankan tugasnya buat masa ini. Baginda berpuas hati Abdul Khalid masih mendapat sokongan majoriti ADUN Selangor.